Tchiere

L' Aiwe di Tchiere (prononcî Tchièr), c' est ene aiwe, 112 km longue, ki s' lome e francès Chiers, ey e lussimbordjwès Kuer, et ki prind sourd e hamtea d' Oberkorn a Diferdindje, el Grande Dutcheye.
Après, ele court e France, e dipårtumint d' Lorinne, pu d' Meute-et-Mozale. Adonpwi, ele va raiwî Lonwi, et Mådi, e dipårtumint d' Mouze, pu Carignan, e dipårtumint d' Årdene francesse. Al fén, ele egolene dins Mouze a Rmiyi (Remilly-Aillicourt).

L' Aiwe di Tchiere riçût les aiwes di Crusne, Ton, Loison, Thonne eyet Othain.
A Tôrni, inte Mådi et Carignan, l' Aiwe di Tchiere vént letchî l' Walonreye et fé frontire inte li France et l' Beldjike. C' est la k' l' Aiwe di Ton si vént maxhî avou.

Categoreye:Aiwes del Walonreye
Categoreye:Aiwes d' Urope
Categoreye:France
Categoreye:Grande Dutcheye do Lussimbork